༄༅།།དེ་ཡང་གངས་ལྗོངས་མཚོ་སྔོན་ཁྲི་ཤོར་རྒྱལ་མོའི་ལྷོ་ཕྱོགས་སུ་ཆབ་ཆ་གསེར་གཞོང་རིང་མོའི་གྲོང་རྡལ་གྱི་གསེར་མཁར་བདེ་ལེགས་དགའ་ཚལ་ཞེས་བྱ་བའི་རོང་ཆེན་ལྷ་རྒྱལ་དཔལ་གྱི་རང་ཤག་རྨད་བྱུང་བཀྲ་ཤིས་བདེ་སྟོང་རྣམ་པར་རྒྱལ་བའི་ཕོ་བྲང་གི་སྐུ་གསུང་ཐུགས་རྟེན་ལྷ་སྐུ་ཞི་དྲག་སོགས་ཀྱི་གཟུངས་གཞུག་ཏུ་ཕུལ་པའི་རྟེན་འདུས་སྣ་ཚོགས་ལྟར།རང་ལོ་དྲུག་ཅུའི་སྐྱ་རེངས་དང་པོའི་ཉི་གཞོན་གསར་བ་ཞིག་གི་མདུན་བསུས་ཏེ།མི་ཚེ་གང་པོར་བསྡུས་པའི་རྟེན་འདུས་འགངས་ཅན་སྣ་ཚོགས་ཕྱོགས་གཅིག་ཏུ་རྒྱ་བསྐྱེད་ནས།མ་འོང་སྙིགས་མའི་དུས་སུ་སངས་རྒྱས་ཀྱི་བསྟན་པ་རིན་པོ་ཆེ་བསྟུད་མར་རྒྱ་ཆེར་སྤེལ་པའི་སྨོན་འདུན་དང་།སྐལ་ལྡན་སྐྱེས་བུ་རྣམས་ཀྱིས་རྒྱལ་བའི་སྐུ་གསུང་ཐུགས་རྟེན་གསར་བཞེངས་ཀྱི་གཟུངས་གཞུག་ཏུ་ལེགས་སྐྱེས་ཕུལ་བའི་འདུན་པ་རབ་ཏུ་ཁེངས་ཏེ།རོང་ཆེན་འཛམ་གླིང་རྟེན་འདུས་རིལ་དམར་ཆེན་མོ་ཞེས་བྱ་བ་འདི་བོད་རབ་བྱུང་བཅུ་དྲུག་པའི་ལྕགས་ཕོ་སྟག་ལོའི་ཟླ་བརྒྱད་པའི་ཚེས་ཉེར་གཅིག་ཉིན་ལ་ཚུལ་ལྡན་དུ་ཕབ་ཏེ་ལེགས་གྲུབ་བྱུང་བའི་རྣམས་གྲངས་ལྟར་ན།འཇམ་མགོན་རྗེ་ཙོང་ཁ་བ་རིན་པོ་ཆེ་དང་།རྒྱལ་ཚབ་དར་མ་རིན་ཆེན།མཁས་གྲུབ་རྗེ་དགེ་ལེགས་དཔལ་བཟང་སོགས་རྗེ་ཡབ་སྲས་གསུམ་གྱི་སྐུ་ཤམཁན་ཆེན་བོ་ངྷཱི་ས་ཏྭའི་སྐུ་ཤསློབ་དཔོན་པདྨ་འབྱུང་གནས་ཀྱི་པད་སྡོང་དང་དབུ་ལོ།ཞབས་ཕྱགས།ཆོས་རྒྱལ་ཁྲི་སྲོང་ལྡེ་བཙན་གྱི་ཞབས་ཕྱགས།ཤ་རིའི་བུ་དང་མོང་གོལ་གྱི་བུ་རྣམ་གཉིས་ཀྱི་ན་བཟའ།དཔལ་རྒྱ་གར་ན་ལེནྡྲའི་གཙུག་ལག་ཁང་གི་རྟེན་རྫས་བྱིན་ཅན།མཁན་ཆེན་བོ་ངྷཱི་ས་ཏྭའི་ན་བཟའ།དཔལ་མགོན་འཕགས་པ་ཀླུ་སྒྲུབ་ཀྱི་དབུ་ཞྭ།ལོ་ཆེན་བཻ་རོ་ཙ་ནའི་དབུ་ལྗོན།འཕགས་ཡུལ་བྱང་ཆུབ་ཤིང་གི་འབྲས་བུ་དང་ལོ་མ།རྒྱལ་དབང་ཐམས་ཅད་མཁྱེན་པ་སྐུ་ཕྲེང་རིམ་བྱོན་གྱི་དབུ་ལོ།སངས་རྒྱས་ཀྱི་རིང་བསྲེལ་དང་སྐྱེ་བདུན་ཁྱད་འཕགས་མང་པོ།དཔལ་ལྡན་ས་སྐྱ་པ།རི་བོ་དགེ་ལུགས་པ།བཀའ་བརྒྱུད་པ།ཇོ་ནང་སོགས་དང་།ཁྱད་པར་དུ་ཪྙིང་མ་བཀའ་གཏེར་གྱི་དམ་རྫས་རྣམས་ཕྱོགས་གཅིག་ཏུ་བསྡུས་པ་ལས་ཕབ་པའི་རྟེན་རྫས་བྱིན་ཅན།ཀུན་གཟིགས་ལྔ་བ་ཆེན་པོའི་སྐུ་རིང་གི་བདུད་རྩིའི་རིལ་བུ།རྫོགས་ཆེན་པད་མ་རིག་འཛིན་ཀྱི་གདུང་རུས།རྫོགས་སྤྲུལ་ལྔ་བ་ཆོས་ཀྱི་རྡོ་རྗེའི་ན་བཟའ།རྫོགས་སྤྲུལ་སློབ་དཔོན་ནམ་མཁའ་འོད་གསལ་གྱི་དབུ་ལྗོན།རྫོགས་སྤྲུལ་གསུམ་པ་མི་འགྱུར་ནམ་མཁའ་རྡོ་རྗེའི་ན་བཟའ།བྲག་ཡེར་བའི་གྲུབ་ཆེན་བརྒྱད་ཅུའི་ཚོགས་དུང་གི་ལུང་བུ།སྐྱབས་རྗེ་ཕུར་ལྕོགས་རིན་པོ་ཆེའི་ན་བཟའ།མ་ཅིག་བཻ་ལྷ་མོའི་ན་བཟའ།སྟག་ལུང་མ་རིན་པོ་ཆེའི་དབུ་ལོ།འཇམ་དབྱངས་མཁྱེན་བརྩེ་དབང་པོའི་ཕྱག་རྫས།སེར་བ་མཁན་ཆེན་རིན་པོ་ཆེའི་དབུ་ལོ།བདུད་རྩི་ཆོས་སྨན་སྨིན་གླིང་འཇའ་ཟུག་མ་སོགས་ཆོས་སྐུའི་རིང་བསྲེལ་སྪ་ཙྪ།རྒྱ་གར་རྩ་མཆོག་གྲོང་དུ་སངས་རྒྱས་ཀྱི་གདུང་ཁང་ནང་ན་བཞུགས་པའི་སྪ་ཙྪ་གསེར་བྱེ་མ་ལས་གྲུབ་པ་འཁྲུལ་བྲལ།ཨོ་རྒྱན་པདྨ་འབྱུང་གནས་ཀྱི་དབུ་ལོ་འཇའ་འོད་འཁྱིལ་བ།ཆོས་གོས་ཉི་ཟེར་མ།ཟབ་བེར།མཁན་སློབ་ཆོས་གསུམ་དང་རྗེ་འབངས་ཉེར་ལྔ་སོ་སོའི་ན་བཟའ་དང་།དབུ་ལོ།གདུང་རུས་སོགས་དམིགས་བསལ་ཅན།སངས་རྒྱས་འོད་སྲུང་དང་སྟོན་པ་ཤཱཀྱ་ཐུབ་པ་གཙོས་རིང་བསྲེལ་ཁྲི་ཕྲག་མང་པོའི་ཕབ་རྒྱུན།རིང་བསྲེལ་རྣམ་ལྔའི་ཕབ་རྒྱུན།ལོ་ཆེན་བཻ་རོ་ཙ་ནས་རྒྱ་ཆོས་རྣམས་བོད་ཡིག་ཏུ་བསྒྱུར་པའི་ཕྱག་བྲིས་རྒྱ་དཔེ་ཏཱ་ལའི་ལོ་མ་ཕོན་ཆེན།ཇོ་བོ་རྗེའི་ཕྱག་ཙྪ་འཁྲུལ་བྲལ་གྲངས་མང་།འཕགས་ཡུལ་རྡོ་རྗེ་གདན་གྱི་བྱང་ཆུབ་ཤིང་གི་ལོ་མ་གྲངས་མང་།ཨོ་རྒྱན་ཡུལ་གྱི་མཚོ་དབུས་པད་སྡོང་གི་ཤིང་ལོ།སངས་རྒྱས་ཀྱི་མཛད་པ་ཆེན་པོའི་གནས་རྣམས་དང་།མཆོད་རྟེན་བརྒྱད་ཀྱི་གནས་མཆོག་དང་།དུར་ཁྲོད་བརྒྱད་ཀྱི་གནས་མཆོགསོགས་ཀྱི་བྱིན་རླབས།རྒྱ་གར་རྡོ་རྗེ་གདན་དང་།རྩ་མཆོག་གྲོང་།ཝ་ར་ན་སི།ཀླུ་འབུམ་གནས།མཚོ་པདྨ།བྱ་རྒོད་ཕུང་བོའི་རི་བོ།འཇིགས་སུ་རུང་བའི་དུད་ཁྲོད་སོགས་ནས་སྤྱན་དྲངས་པའི་ས་ཆུའི་འབྱུང་བཅུད།རྒྱ་གར་རྡོ་རྗེ་གདན་དང་བལ་བོད་མཆོད་རྟེན་རྣམ་གསུམ།ལྷ་སའི་སེར་ར་ཐེག་ཆེན་གླིང་།དཔལ་ལྡན་འབྲས་དཀར་སྤུངས་པའི་གླིང་།དགའ་ལྡན་རྣམ་པར་རྒྱལ་བའི་གླིང་།བསམ་ཡས་མི་འགྱུར་ལྷུན་གྱིས་གྲུབ་པའི་གླིང་སོགས་གཙོས་རྒྱ་བལ་བོད་གསུམ་གྱི་རྟེན་རྫས་བྱིན་ཅན་གྱི་རིགས་གྲངས་མང་།སྡེ་དགེ་པར་ཁང་གི་ཆོས་མཛོད་ཆེན་མོའི་པར་ཁྲུས་སོགས།གྲུབ་དབང་མཁྱེན་བརྩེ་རིན་པོ་ཆེའི་ཕྱག་བཞེས་སློབ་དཔོན་དགའ་རབ་རྡོ་རྗེ་མཆོག་གི་སྐུ་རིང་ནས་བཟུང་སྟེ།ད་ལྟའི་གསང་སྔགས་སྔ་འགྱུར་ཪྙིང་མ་བརྒྱུད་པའི་བར་གྱི་བྱིན་རླབས་མཚམས་མ་ཆད་པ་དང་།བཀའ་བརྒྱུད་ཀྱི་གྲུབ་ཐོབ་ཏེ་ལོ་པ་ནས་བཟུང་སྟེ་ད་ལྟའི་རྒྱལ་བ་ཀརྨ་པ་དྲག་པའི་རྡོ་རྗེ་མཆོག་གི་བར་དུ་བྱིན་རླབས་མཚམས་མ་ཆད་པ་སོགས་ཕྱོགས་གཅིག་ཏུ་བསྡུས་པར་མཛད་པའི་ཕབ་རྒྱུན་རྟེན་འདུས་རིལ་བུ།རོང་བོ་དགོན་ཆེན་བདེ་ཆེན་ཆོས་འཁོར་གླིང་གི་མདོ་སྨད་སྒྲུབ་རྒྱུད་བསྟན་པའི་ཤིང་རྟ་བ་ཆེན་པོ༧ཤར་སྐྱབས་མགོན་སྐུ་ཕྲེང་བརྒྱད་པ་ཡབ་རྗེ་བསྟན་འཛིན་འཇིགས་མེད་སྐལ་ལྡན་ཚང་སྐུ་ངོ་མས་བྱིན་གྱིས་བརླབས་ཤིང་དམིགས་བསལ་དུ་གནང་བར་མཛད་པའི་རྟེན་འདུས་རིལ་བུ་བྱིན་ཅན།གྲུབ་མཐའ་རིས་མེད་ཁག་གི་རྟེན་འདུས་རིལ་བུ་ཨུ་དུམ་ཝ་ར་དང་།སྐྱེ་བདུན་རིལ་བུ།གྲུབ་ཆེན་ཐང་སྟོང་རྒྱལ་པོའི་གདན་ས་ནས་སྤྱན་དྲངས་པའི་འཕེལ་གདུང་རིལ་བུ།གངས་ལྗོངས་དཔལ་ལྡན་འབྲས་དཀར་སྤུངས་པའི་གླིང་ནས་དངོས་སུ་སྤྱན་འདྲེན་བྱས་པའི་རིན་ཆེན་མྱོང་གྲོལ་རིལ་དམར་ཆེན་མོའི་དཀར་ཆག་ལྟར་ནའང་སངས་རྒྱས་འོད་སྲུངས་ཀྱི་སྐུ་ཤ་དང་རིང་བསྲེལ།སྟོན་པ་ཤཱཀྱ་ཐུབ་པའི་འཕེལ་གདུང་།སྟག་མོ་ལུས་སྦྱིན་ཀྱི་སྟག་ལྤགས།ཤ་རིའི་བུའི་ན་བཟའ།བྲམ་ཟེ་སྐྱེ་བ་བདུན་གྱི་སྐུ་ཤཨོ་རྒྱན་རིན་པོ་ཆེའི་དབུ་ལོ།གུ་རུ་ཆོས་དབང་གི་ཤོག་སེར།སྲས་དར་མ་མདོ་སྡེའི་ན་བཟའ།དཔལ་ལྡན་ཨ་ཏི་ཤའི་སྣམ་སྦྱར་དང་གདིང་བ།རྔོག་བློ་ལྡན་ཤེས་རབ་ཀྱི་དབུ་སྐྲ།རྗེ་རིན་པོ་ཆེའི་དབུ་ལོ་དང་དབུ་གདུགས་ཀྱི་སྲོག་ཤིང་།ལྷ་བླ་མ་ཡེ་ཤེས་འོད་ཀྱི་སྐུ་ཤམཁས་གྲུབ་རྗེའི་ན་བཟའ།ཀརྨ་པ་དུས་གསུམ་མཁྱེན་པའི་ཚེམས་རིལ།འཇམ་དབྱངས་ཆོས་རྗེའི་ན་བཟའ།པཎ་ཆེན་བསོད་ནམས་གྲགས་པའི་ན་བཟའ།ཀུན་མཁྱེན་ངག་དབང་བརྩོན་འགྲུས་མཆོག་གི་གདིང་བ།འདུལ་འཛིན་གྲགས་པ་རྒྱལ་མཚན་གྱི་ན་བཟའ།གུང་ཐང་བསྟན་པའི་སྒྲོན་མེའི་ན་བཟའ།རྒྱལ་དབང་སྐུ་ཕྲེང་རིམ་བྱོན་གྱི་དབུ་ལོ་དང་ན་བཟའ།གདུང་ཁྲུས་རིལ་བུ།པཎ་ཆེན་སྐུ་ཕྲེང་རིམ་བྱོན་གྱི་དབུ་ལོ་དང་ན་བཟའ།པཎ་ཆེན་སྐུ་ཕྲེང་དགུ་བའི་ཕྱག་ཙྪ་དང་པུར་ཙྪ།པཎ་ཆེན་སྐུ་ཕྲེང་བཅུ་བའི་པུར་ཙྪ།དགེ་བཤེས་བསམ་གྲུབ་རིན་པོ་ཆེའི་དབུ་ལོ།སྐྱབས་རྗེ་ལྷ་བཙུན་རིན་པོ་ཆེའི་དབུ་ལོ།སྐྱབས་རྗེ་ཁང་གསར་རིན་པོ་ཆེའི་དབུ་ལོ།བྲག་གཡབ་ཆུང་ཚང་གི་དབུ་ལོ།རྒན་བླ་མའི་དབུ་ལོ།རྒྱལ་དབང་སྐུ་ཕྲེང་བཅུ་གསུམ་པའི་ཕྱག་ཕྲེང་།ཏྲེ་ཧོར་སྐྱོར་དཔོན་རིན་པོ་ཆེའི་དབུ་སྐྲ་དང་ན་བཟའ།ཡོངས་འཛིན་གླིང་སྤྲུལ་རིན་པོ་ཆེའི་ན་བཟའ་དང་གདུང་ཙྪ།གདུང་ཁྲུས་རིལ་བུ།ཡོངས་འཛིན་ཁྲི་བྱང་རྡོ་རྗེ་འཆང་གི་ན་བཟའ་དང་གདུང་ཙྪ།གདུང་ཁྲུས་རིལ་བུ།དགེ་བཤེས་་དོན་ལྡན་རིན་པོ་ཆེའི་སྐུ་ཤསྐྱབས་རྗེ་ཕ་བོང་ཁ་བའི་གདུང་རུས་དང་སྐུ་ཤརྒན་ལམ་རིམ་པའི་གདུང་རུས་དང་དབུ་སྐྲ།གདུང་ཐལ།ཕྱག་ཕྲེང་།མཎྚལ་འབྲུ།མྱོང་གྲོལ་རིལ་ནག་ཆེན་མོ་རྡོག་ལྔ་བཅུ་ཙམ་དང་།མྱོང་གྲོལ་རིལ་ནག་ཆེན་མོའི་ཕབ་རྒྱུན་རིལ་བུ་རྡོག་སུམ་ཅུ།དམ་རྫས་རིལ་བུ།དམིགས་བསལ་ཕྱག་ནས།དགེ་བཤེས་རྟོགས་ལྡན་རིན་པོ་ཆེའི་སྐུ་ཤསྟག་བྲག་རིན་པོ་ཆེའི་སྐུ་ཤཕག་མོའི་བྱང་སེམས་རིལ་བུ།བྱང་སེམས་རི་དྭགས་དྲི་ནའི་རྭ་ཅོ།ལྷ་ལྡན་གཙུག་ལག་ཁང་གི་ཇོ་བོ་ཡིད་བཞིན་ནོར་བུའི་ཞལ་གསེར་དང་ན་བཟའ།རྭ་མོ་ཆེའི་ཇོ་བོ་མི་བསྐྱོད་རྡོ་རྗེའི་བཙོ་ཐལ།འཕགས་པ་ལོ་ཀི་ཤྭ་རའི་ཞལ་གསེར་ན་བཟའ།བྱམས་པ་མཐོང་གྲོལ་གྱི་ཞལ་གསེར་དང་ན་བཟའ།རྒྱལ་བ་མི་འཁྲུགས་པའི་ཞལ་གསེར་དང་ན་བཟའ།ཐུགས་རྗེ་ཆེན་པོ་རང་བྱུང་ལྔ་ལྡན་གྱི་སྲོག་ཤིང་དང་སྐུ་ཤའཇིགས་བྱེད་མཱ་ཧེ་གྲངས་བཅུ།གྲོ་མོ་དགེ་བཤེས་རིན་པོ་ཆེའི་རིལ་བུ་རྡོག་གསུམ།ཁྲི་བྱང་བླ་བྲང་གི་རིལ་བུ་རྡོག་ལྔ།རྒྱལ་དབང་ལྔ་བ་རིན་པོ་ཆེའི་རིལ་ནག་ཆེན་མོ་དང་ས་སྔགས་རིལ་བུ།རྒན་བླ་མའི་འཇམ་དབྱངས་རིལ་བུ།དཔལ་ཀརྨ་བའི་རིལ་ནག་ཆེན་མོ་དང་མ་ཎི་རིལ་བུ།བྱིན་རྟེན་སོགས།རྒྱལ་དབང་སྐུ་ཕྲེང་རིམ་བྱོན་གྱི་བདུད་རྩི་ཆོས་སྨན་དང་མ་ཎི་རིལ་བུའི་ཕབ་རྒྱུན།རྒྱལ་བ་ཐུབ་བསྟན་རྒྱ་མཚོའི་རིན་ཆེན་རིལ་བུ།རྒྱལ་དབང་ལྔ་བ་ཆེན་པོའི་ལོ་གྱོན་རིལ་བུ།འཕགས་མ་དབྱངས་ཅན་མའི་རིལ་བུ།མའི་བྱང་སེམས་རིལ་བུ།རྗེ་རིན་པོ་ཆེའི་ཚེ་རིལ།འབྲི་གུང་རིལ་ནག་ཆེན་མོ།ས་སྐྱའི་བཅུ་རྡོ་དང་བརྒྱ་རྡོ་དང་སྟོང་རྡོའི་རིལ་བུ།སྒོ་མང་རྟེན་འདུས་རིལ་བུ།རྒན་འབྲོག་མིའི་གདུང་རུས་དང་གདུང་ཁྲུས་རིལ་བུ།རྒན་སེང་གེ་རིན་པོ་ཆེའི་པུར་ཙྪ།རྨེ་རུའི་མ་ཎི་རིལ་བུ།རྒྱུད་སྨད་མ་ཎི་རིལ་བུ།རྒྱུད་སྟོད་མ་ཎི་རིལ་བུ།གློ་གླིང་རྟེན་འདུས་རིལ་བུ།ཀིརྟི་རིན་པོ་ཆེའི་རྟེན་འདུས་རིལ་བུ།བཀྲས་ལྷུན་རྟེན་འདུས་རིལ་བུ།སེར་བྱེས་རྟེན་འདུས་རིལ་བུ།ས་སྐྱའི་བདུད་རྩི་ཆོས་སྨན།འབྲས་སྔགས་རིལ་ནག་ཆེན་མོ།རྒྱལ་རྩེའི་ཕྱག་ཕྲེང་རིན་ཆེན་རིལ་བུ།བདུད་འཇོམས་ཕུར་བ་གནམ་ལྕགས་སྤུ་གྲིའི་སྨན་སྒྲུབ་རིལ་བུ།པོ་ཏཱ་ལའི་བྱིན་རྟེན་ཀུན་འདུས་རིལ་བུ།དཔལ་དུས་ཀྱི་འཁོར་ལོའི་དཀྱིལ་འཁོར་སྒྲུབ་པའི་རྡུལ་ཚོན་དང་སྔགས་ཆུ།བདེ་གསང་འཇིགས་གསུམ་གྱི་དཀྱིལ་འཁོར་རྡུལ་ཚོན།བླ་མ་སྐྱེས་ཆེན་དམ་པ་དུ་མའི་འཕེལ་གདུང་།གཞན་ཡང་རིན་ཆེན་བཙོ་ཐལ་སྣ་འཛོམས་དང་གླ་རྩི།གི་ཝང་།དོམ་མཁྲིས།རིན་ཆེན་གྲང་སྦྱོར།མུ་ཏིག་བདུན་ཅུ།བཙོ་བཀྲུ་ཟླ་ཤེལ།མང་སྦྱོར།བྱུར་དམར།ཁ་ཆེ་ཤ་སྐམ།ཙན་ཏན་དཀར་དམར།འབྲི་བརྒྱའི་འོ་མ།བཟང་པོ་དྲུག་དང་།འབྲས་བུ་གསུམ་སོགས་སྲིད་ན་དཀོན་པའི་དམ་རྫས་སྣ་ཚོགས་ལས་གྲུབ་པའི་རྟེན་རིལ་འགངས་ཅན།རེབ་གོང་གསེར་ལྗོངས་རི་ཁྲོད་འཛིན་པ་རྣམས་ཀྱིས་བྱིན་གྱིས་བརླབས་པའི་ཚེ་རིལ།༧གོང་ས་སྐྱབས་མགོན་རྒྱལ་དབང་བཅུ་བཞི་བས་རྟེན་འདུས་མ་ཎི་རིལ་བུ་དང་།མྱོང་གྲོལ་བདུད་རྩི་ཆོས་སྨན་ཕོན་ཆེན།འགྲོ་འདུལ་ངན་སོང་དོངས་སྤྲུགས་ཀྱི་དཀྱིལ་འཁོར་ཆེན་པོ་བཞེངས་ཤིང་སྒྲུབ་པའི་ལས་ཚོགས་རེག་གྲོལ་ཕྱེ་མ་དང་ཚོར་གྲོལ་གྱི་བདུག་སྤོས་གཉིས་དཔོན་སློབ་རྣམ་པས་ཉིན་ཞག་གསུམ་ལ་སྒྲུབ་པའི་རིང་ཕྱག་འཁོར་རྣམས་དུང་སུམ་ཅུར་གྲུབ་པའི་དུང་ཕྱེ།ཐེག་ཆེན་ཆོས་འཁོར་གླིང་གི་གཙུག་ལག་ཁང་དུ༧གོང་ས་སྐྱབས་མགོན་རིན་པོ་ཆེ་དབུ་བཞུགས་ཀྱིས་མ་ཎི་དུང་སྒྲུབ་མཛད་པའི་རྟེན་འདུས་མ་ཎི་རིལ་བུ་དང་ཕུར་བ་ཡང་སྙིང་སྤུ་གྲིའི་སྒོ་ནས་སྨིན་སྒྲུབ་བསྐྱངས་པའི་བདུད་རྩི་ཆོས་སྨན་འཕགས་བོད་སྐྱེས་ཆེན་དུ་མའི་བྱིན་རྫས་ཕབ་ལྡན།རྗེ་ཙོང་ཁ་བ་རིན་པོ་ཆེའི་ཚེམས་པར་བྱིན་ཅན།རྟེན་འདུས་མྱོང་གྲོལ་འཆི་མེད་དཔལ་སྟེར།རྟེན་འདུས་འཛམ་གླིང་བདེ་ལེགས།ལྷ་ལྡན་གཙུག་ལག་ཁང་གི་ཇོ་བོ་ཡིད་བཞིན་ནོར་བུའི་ན་བཟའ་སྔ་ཕྱི་གང་མང་།སྐུ་འབུམ་བྱམས་པ་གླིང་གི་མཆོད་རྟེན་བརྒྱད་པ་ཞིག་གསོ་བསྐྱར་བཞེངས་བྱེད་སྐབས་སྔོན་གྱི་སྲོག་ཤིང་དང་།གཟུངས་གཞུག་གི་རྡུལ་ཕྲན།མཆོད་རྟེན་ལེགས་གྲུབ་ཀྱི་རབ་གནས་ཆེན་པོ་ཞི་རྒྱས་དབང་དྲག་མཛད་པའི་སྦྱིན་སྲེག་གི་རྡུལ་ཕྲན།སྐུ་འབུམ་གསེར་སྡོང་ཆེན་མོའི་ནང་རྟེན་འགངས་ཅན་འཕགས་པ་བརྒྱད་སྟོང་པའི་གླེགས་ཐག་རིམ་པ་གཉིས།བྲག་དཀར་སྤྲེལ་རྫོང་གི་སིནྔྷུ་རའི་གྲུབ་པའི་གནམ་ལྕགས་ཆར་བ་སོགས།གཙང་བཀྲ་ཤིས་ལྷུན་པོའི་ཚོགས་ཆེན་འདུ་ཁང་གི་སྒོ་ཆེན་གོས་དར་འཐེན་ལུང་།བླ་བྲང་བཀྲ་ཤིས་འཁྱིལ་གདུགས་དཀར་ཕྱག་སྟོང་སྤྱན་སྟོང་ལྷ་ཁང་གི་དབུས་སུ་གདུགས་དཀར་པོའི་སྟེང་གི་ཡིད་བཞིན་ནོར་བུ།༧པཎ་ཆེན་བཅུ་བ་ཆེན་པོས་སྐུ་དངོས་སུ་བྱིན་གྱིས་བརླབས་ནས་གནང་པའི་མགོན་པོ་འོད་དཔག་མེད་ཀྱི་སྨན་སྐུ་ཆུང་བ་བྱིན་ཅན།རྒྱ་བཟའི་མཁའ་འགྲོ་མ༧མ་ཅིག་གྲུབ་པའི་དབང་མོའི་སྐུ་གདུང་གི་རིལ་བུ་རང་བྱོན་རྒྱུན་འབབ་མ་བྱིན་ཅན།སྔགས་སའི་མཚམས་ཐོག་གོང་མ་བཀྲ་ཤིས་ཆོས་རྫོང་དགེ་འཕེལ་བྱང་ཆུབ་གླིང་གི་སྐྱབས་གཅིག་འགྲོ་བའི་མགོན་པོ་རྗེ་མི་བསྐྱོད་རྡོ་རྗེ་འཆང་ཆེན༧རྗེ་བཙུན་འཇམ་དབྱངས་བློ་བཟང་བསྟན་པའི་རྒྱལ་མཚན་མཆོག་གི་ན་བཟའ་དང་ཁོང་གིས་སྐུ་ཚེ་གང་པོར་བསྡུས་པའི་རྟེན་འདུས་རིལ་བུ་བྱིན་ཅན།འདས་ལོག་གི་བྱང་ཆུབ་སེམས་དཔའ་ཆེན་མོ་དཔལ་ཡུལ་བླ་མ་རིག་འཛིན་སྐུ་གསུམ་རྡོ་རྗེ་མཆོག་གིས་གནང་པའི་བྲམ་ཟེ་སྐུ་ཤཔཎ་ཆེན་བཅུ་བ་རིན་པོ་ཆེའི་གདུང་ཙྪ་དང་ན་བཟའ།སྐུ་གདུང་མདུན་དུ་ཕུལ་བའི་ལྷ་ཕྱེའི་མེ་ཏོགརྒྱལ་དབང་ཐམས་ཅད་མཁྱེན་པ་བཅུ་བཞི་བའི་བྱིན་གྱིས་བརླབས་པའི་རྟེན་འདུས་རིལ་བུ།བྱ་ཁྱུང་གསེར་གདུང་གི་བདུད་རྩིའི་རིལ་བུ།གོང་ས་སྐྱབས་མགོན་རྒྱལ་དབང་ཐམས་ཅད་མཁྱེན་པ་དང་།པཎ་ཆེན་སྣང་བ་མཐའ་ཡས་རྣམ་གཉིས་ཀྱི་ཕྱག་མདུད་དང་ཕྱག་ནས་བྱིན་ཅན་སྣ་ཚོགས།༧རྗེ་བཙུན་ཨ་རོལ་རྡོ་རྗེ་འཆང་གི་ཕྱག་འཁོར་དང་མཆོད་ཁེབ།ཆབ་རིལ།ས་སྐྱ་གོང་མའི་ཕྱག་ཐམ་དང་ཕྱག་ཕུར།རྗེ་གླིང་འཕུར་མ་སོགས་ལ་ཕུལ་བའི་ན་བཟའི་རྟེན་རྫས།ལོ་བའི་རྗེ་བཙུན་ཡེ་ཤེས་རྒྱ་མཚོའི་རྟེན་འདུས་རིལ་བུ།༧རོང་བོ་གསེར་ཁྲི་རིན་པོ་ཆེ་ཨ་ལགས་ཁ་སོ་བློ་བཟང་འཇིགས་མེད་འཕྲིན་ལས་མཆོག་གི་རྟེན་རིལ་བྱིན་ཅན།༧ཨ་ལགས་རོང་བོ་ཚང་བློ་བཟང་དར་རྒྱས་རྒྱ་མཚོས་གནང་པའི་རྟེན་རྫས།གཙང་དགོན་དོན་གྲུབ་རབ་བརྟན་གླིང་གི་སྡུད་ཚོན་ཕྱེ་མ།༧གཙང་དགོན་དོན་གྲུབ་རབ་བརྟན་གླིང་གི་ཀཿསྐོར་འཇམ་པའི་དབྱངས་ཀྱི་གདུང་རྫས་ལས་གྲུབ་པའི་རྗེ་བཙུན་བྱམས་པ་མགོན་པོའི་སྨན་སྐུ་ཐེབ་མོ་ཙམ།སྟག་ཚང་ལྷ་མོ་ཀིརྟི་དགོན་མཁས་མང་བློ་གསལ་་གླིང་གི༧སྐུ་གཞོགས་ཀིརྟི་རིན་པོ་ཆེའི་སྐུ་གདུང་གི་ན་བཟའ།བྲག་དཀར་སྤྲེལ་རྫོང་དགོན་ཐོས་བསམ་ཡོན་ཏན་དར་རྒྱས་གླིང་གི༧ཨ་ལགས་ཆུ་ཀྱཱ་བློ་བཟང་ཐུབ་བསྟན་ཉི་མས་གནང་པའི་རྟེན་རྫས།༧སྐྱབས་རྗེ་ལཱ་མོ་ཡོངས་འཛིན་རྡོ་རྗེ་འཆང་དབུ་བཞུགས་ཀྱིས་ལེགས་སྒྲུབ་མཛད་པའི་བདུད་རྩི་རིལ་བུ་བྱིན་ལྡན།༧སྐྱབས་རྗེ་ཆུ་སྐྱ་ཞབས་དྲུང་རིན་པོ་ཆེ་དབུ་བཞུགས་ཀྱིས་སྒྲུབ་གནང་མཛད་པའི་ཚེ་རིལ་བྱིན་ལྡན།རྒྱ་གར་འཕགས་ཡུལ་རྡོ་རྗེ་གདན་གྱི་སངས་རྒྱས་སྟོན་པ་བཅོམ་ལྡན་འདས་སྐུ་མདུན་གྱི་ཕྱག་ནས་བྱིན་ཅན།ངྷཱིཿཚ་བཀྲ་ཤིས་ཆོས་སྡིངས་ནས་ཏཱ་རེ་དུང་སྒྲུབ་མཛད་པའི་རྟེན་རྫས་རིལ་བུ་འགངས་ཅན།གྱི་ལིང་གཏེར་སྟོན་ཐུགས་མཆོག་རྡོ་རྗེའི་དབུ་ལོ་དང་གདུང་རུས།བྲམ་ཟེ་སྐྱེ་བ་བདུན་གྱི་དབུ་ལྗོན།ཆོས་རྒྱལ་ཁྲི་སྲོང་ལྡེ་བཙན་གྱི་གཙང་ཆབ།མཁན་ཆེན་འཇིགས་མེད་ཕུན་ཚོགས་ཀྱིས་སྒྲུབ་སྐོར་དུས་སུ་བྱིན་གྱིས་བརླབས་པའི་རང་འབེབས་རིང་བསྲེལ།སངས་རྒྱས་འོད་སྲུང་གི་འཕེལ་གདུང།རྗེ་བཙུན་མི་ལ་རུས་པའི་ན་བཟའ།ཞི་ཆེན་རབ་འབྱམས་པ་བསྟན་པ་རྒྱལ་མཚན་གྱི་ན་བཟའ།རྫོགས་ཆེན་དཔལ་སྤྲུལ་རིན་པོ་ཆེའི་ན་བཟའ།སྐྱབས་མགོན་ཚོགས་དྲུག་རང་གྲོལ་ཞབས་དཀར་བའི་ན་བཟའ།རྡོ་གྲུབ་ཆེན་ཡིད་བཞིན་ནོར་བུའི་ན་བཟའ།ཀློང་ཆེན་རབ་འབྱམས་པའི་ན་བཟའ།མ་ཅིག་ལབ་སྒྲོན་ན་བཟའ།ཐུབ་དབང་བསྟན་པའི་མངའ་བདག་མཁན་ཆེན་ཆོས་ཀྱི་རྒྱལ་པོ་རེབ་གོང་སྐུ་གཞོགས་རྡོ་རྗེ་འཆང་གསུམ་པ་ཆེན་མོ༧རྗེ་བཙུན་ཨ་རོལ་བློ་བཟང་ལུང་རྟོགས་བསྟན་པའི་རྒྱལ་མཚན་དཔལ་བཟང་པོའི་གདན་ས་ཁྱད་པར་ཅན་བྲག་དཀར་སྤྲེལ་རྫོང་ཐོས་བསམ་ཡོན་ཏན་དར་རྒྱས་གླིང་ནས་སྤྱན་དྲངས་པའི་སྒྲ་སྙན་ཐོས་པ་ཙམ་གྱིས་ངན་སོང་གསུམ་གྱི་སྒོ་མོ་འགག་པར་འགྱུར་པའི་དུང་དཀར་གཡས་སུ་འཁྱིལ་བ་དང་།དྲི་གཉན་ས་ལེའི་རྭ་དང་པགས་པ།བྱིན་རླབས་ཀྱི་གཟི་འོད་རབ་ཏུ་འབར་བའི་རི་དྭགས་བསེ་རུའི་རྭ་ཅོ་སོགས་ཀྱི་བྱིན་རྫས།དགའ་ལྡན་རྣམ་པར་རྒྱལ་བའི་གླིང་གི་དམ་ཅན་ཆོས་ཀྱི་རྒྱལ་པོའི་ཕྱག་གི་ཞགས་པ།རྒྱ་གར་འཕགས་ཡུལ་པནྟིཏ་རྣམས་ཀྱིས་ཏཱ་ལའི་ལོ་མའི་སྟེང་དུ་ཕྱག་བྲིས་གནང་པའི་ལཉྫ་བྱིན་ཅན།ངོ་མཚར་རྡོ་ལས་གྲུབ་པའི་ཐོད་ཕོར་རང་བྱོན།མར་མེའི་རྩེ་ལ་ལྷུན་གྱིས་གྲུབ་པའི་གཡུ་ཡི་མེ་ཏོག་སོགས་ཀྱི་བྱིན་རྫས།གྲོ་ཚང་རྡོ་རྗེ་འཆང་གི་ལྷ་ཁང་གོ་ཏཾ་སྡེ་དགེ་རྒྱས་པའི་བདེ་ཆེན་གླིང་ནས་སྤྱན་དྲངས་པའི་ཙན་དན་དཀར་པོ་ལས་གྲུབ་པའི་གནྟི་ཏ་དང་བྱམས་ཆེན་ཆོས་རྗེའི་གདན་ས་ནས་སྤྱན་དྲངས་པའི་ཙན་དན་གྱི་མཆོད་རྟེན།ལིང་འགྲོའི་བྱམས་པ་རང་བྱོན་སོགས་ལས་བྱིན་རྫས་འགངས་ཅན།གྲུབ་མཐའ་རིས་མེད་ཁག་གི་རྟེན་འདུས་རིལ་བུ་ཨུ་དུམ་ཝ་ར་དང་།སྐྱེ་བདུན་རིལ་བུ།གྲུབ་ཆེན་ཐང་སྟོང་རྒྱལ་པོའི་གདན་ས་ནས་སྤྱན་དྲངས་པའི་འཕེལ་གདུང་རིལ་བུ།ལྷ་སའི་སེ་འབྲས་དགའ་གསུམ་དང་།ལྷ་ལྡན་གཙུག་ལག་ཁང་།ར་མོ་ཆེ།ནོར་བུ་གླིང་།ལྕགས་པོ་རི།ས་སྐྱ་དགོན།བསམ་ཡས།གཙང་བཀྲ་ཤིས་ལྷུན་པོ།བྱང་གི་དགོན་ཆེན་བཞི།སྐུ་འབུམ་བྱམས་པ་གླིང་།བླ་བྲང་བཀྲ་ཤིས་འཁྱིལ།རོང་བོ་དགོན་ཆེན།གཙོས་གསེར་མཁར་དགུ་ཐོག་སོགས་ནས་སྤྱན་དྲངས་པའི་མཎྜལ་གྱི་འབྲུ་སྣ་བྱིན་ཅན།ཁྲི་ཀའི་ཇོ་བོ་རིན་པོ་ཆེའི་ཕྱག་ནས།སེ་ར་ཐེག་ཆེན་གླིང་གི་རྟ་མགྲིན་རང་བྱོན་རྟེན་རིལ་བགེགས་རིགས་ཀུན་འཇོམས།མདོ་སྨད་ངྷཱིཿཚ་བཀྲ་ཤིས་ཆོས་སྡིངས་ཀྱི་ཚེ་སྒྲུབ་རིལ་བུ་འགངས་ཅན།དབུས་གཙང་ལྷ་ལྡན་གཙུག་ལག་ཁང་གི་ཇོ་བོ་ཤཱཀྱ་མུ་ནེའི་ཞལ་གསེར་མྱོང་གྲོལ་རིལ་བུ།སྐྱབས་མགོན་ས་སྐྱ་གོང་མ་རིན་པོ་ཆེའི་ཁྲི་རྡོ་རིལ་བུ་དང་ཤར་ཆེན་ཀླུ་ལྡིང་མཁན་ཆེན་རིན་པོ་ཆེའི་བརྒྱ་རྡོ་རིལ་བུ་གཙོས་དམ་རྫས་བྱིན་ཅན་ཕྱོགས་བསྡུས།སྲིད་ན་ཪྙེད་དཀའ་བའི་དམ་རྫས་མྱོང་གྲོལ་རིལ་བུ་སོགས།སེར་བྱེས་དགེ་བཤེས་སེང་གེ་རིན་པོ་ཆེས་ཕྱོགས་གཅིག་ཏུ་བསྡུས་པར་མཛད་པའི་དམ་རྫས་བརྒྱ་ཕྲག་དང་།འཕགས་བོད་སྐྱེས་ཆེན་དམ་པ་རྣམས་ཀྱི་དམ་རྫས་བརྒྱ་ཕྲགནག་ཆུ་ཞབས་རྟེན་དགོན་པའི་བདུད་རྩི་ཆོས་སྨན།དཔལ་ཀརྨ་བའི་སྨན་གྲུབ་རིལ་བུ།བྲམ་ཟེ་སྐྱེ་བ་བདུན་གྱི་སྐུ་ཤརྟ་མགྲིན་ཡང་གསང་གི་ཕུར་ཆུ།རྒྱལ་དབང་རིན་པོ་ཆེའི་ཚེ་རིལ།མ་ཎི་རིལ་བུ།བདུད་རྩི་ཆོས་སྨན་སོགས་ལས་གྲུབ་པའི་དམ་རྫས་སྟོང་ཕྲགདཔལ་ལྡན་ས་སྐྱ་མཁན་ཆེན་རིན་པོ་ཆེས་ཁོ་བོར་གཟིམ་ཆུང་མཇལ་ཁ་གནང་སྐབས་སུ་དངོས་སུ་སྤྱན་དྲངས་པའི་དམ་རྫས་བདུད་རྩི་རྟེན་འདུས་རིལ་བུ།རྒྱ་གར་འཕགས་ཡུལ་བོད་གཞུང་སྨན་རྩིས་ཁང་གི་རིན་ཆེན་རཏྣ་བསམ་འཕེལ།གནས་བཞི་གྲུབ་དབང་རིན་ཆེའི་ཐུགས་རྗེ་དགོངས་གཏེར་ལས་བྱུང་བའི་འདུས་ནད་སྤྱི་འཇོམས་སྨན་རིལ་ཆེན་མོ་སྟེ།སྨན་རིལ་བཀའ་རྒྱ་མ།ཕོ་ནད་སྤྱི་འཇོམས་སྨན་རིལ་ཆེན་མོ་སྟེ།བད་འཇོམས་གསང་རིལ་ཆེན་མོ་སོགས་མཛོད་དགེ་ངོ་མཚར་བདེ་སྟོང་ཐར་ལམ་གླིང་ནས་སྐྱབས་མགོན་གནས་བཞི་གྲུབ་དབང་རིན་པོ་ཆེ་དབུ་བཞུགས་ཀྱི་བླ་སྤྲུལ་བརྒྱད་དང་གྲྭ་བཙུན་ཆིག་བརྒྱ་ལྔ་བཅུས་ཉིན་མོ་བཞི་བཅུའི་རིང་ལ་སངས་རྒྱས་སྨན་བླའི་དཀྱིལ་འཁོར་དང་བཅས་སྨན་གཟུངས་བྱེ་བ་གཅིག་གསུངས་ཏེ་བྱིན་གྱིས་བརླབས་པའི་སྨན་རིགས་སྣ་ཚོགས།བལ་ཡུལ་མཆོད་རྟེན་བྱ་རུང་ཁ་ཤོར་ལ་བདག་ཅག་གིས་ན་བཟའ་གསར་ཕུལ་གྱི་རྟེན་སྐལ་གནང་པའི་ན་བཟའ།བསམ་ཡས་མི་འགྱུར་གཙུག་ལག་ཁང་ནས་དངོས་སུ་སྤྱན་དྲངས་པའི་སློབ་དཔོན་པདྨ་འབྱུང་གནས་ཀྱིས་ཡར་ཀླུང་ཤེལ་གྲགས་སུ་གཏེར་ལས་བཏོན་ཞིང་ལྷ་སྲིན་སྡེ་བརྒྱད་དམ་ལ་འདོགས་སྐབས་སུ་བཀོལ་པའི་ཕྱག་ཐམ་ན་མཟའ་འགངས་ཅན་སོགས།ཐུགས་རྗེ་ཆེན་པོ་འཕགས་པ་སྤྱན་རས་གཟིགས་དངོས་སྔགས་སའི་དགེ་བཤེས་རིན་པོ་ཆེ༧རྗེ་བཙུན་འཇམ་དབྱངས་དོན་ཡོད་དཔལ་བཟང་པོའི་ན་བཟའ་སེར་པོའི་སྟེང་ལ་ཕྱག་ཟུང་གི་མཚལ་ཐམ་ཆ་ཚང་ཅན་དང་།གསང་ཆེན་སྔ་འགྱུར་ཐེག་པའི་ཤིང་རྟ་བ་སློབ་དཔོན་པདྨ་འབྱུང་གནས་ཀྱི་རྒྱལ་ཚབ་མངའ་བ་ཆེན་པོ།མདོ་སྔགས་བསྟན་པའི་གཙུག་ནོར་འབྲོག་བན་ཁྱེའི་ཆུང་ལོ་ཙཱ་བའི་རྣམ་པར་རོལ་བ་བཤད་སྒྲུབ་བསྟན་པའི་མངའ་བདག་གཏེར་ཆེན་བདུད་འདུལ་གླིང་བའི་རྣམ་སྤྲུལ།སྐྱབས་གཅིག་འགྲོ་བའི་མགོན་པོ༧དཔལ་ལྡན་བླ་མ་རིག་འཛིན་བདུད་འཇོམས་རྡོ་རྗེ་གྲོ་ལོད་རྩལ་དཔལ་བཟང་པོའི་གདུང་རྫས་ལས་གྲུབ་པའི་གསང་བདག་ཕྱག་ན་རྡོ་རྗེ་སྨན་སྐུ་ཆུང་བ་གཉིས་དང་སྒྲོལ་མའི་བླ་རྡོ་ཡུངས་དཀར་ཙམ་བཞུགས་པ་སོགས།གཏེར་ཆེན་ཆོས་ཀྱི་རྒྱལ་པོ་རིག་འཛིན་བདུད་འཇོམས་ཁྲག་འཐུང་རོལ་བའི་རྡོ་རྗེ་རིན་པོ་ཆེ་སྐུ་ཕྲེང་གསུམ་པ༧མཆོག་སྤྲུལ་ཀུན་བཟང་ཉི་མ་མཆོག་གིས་བྱིན་གྱིས་བརླབས་པའི་ཨོ་རྒྱན་ནོར་ལྷའི་གཡང་སྒྲུབ་གཏེར་བུམ་བཞུགས་པ་ལས།ནོར་ལྷ་རྩ་གསུམ་དམ་ཅན་རྒྱ་མཚོ་དང་བཅས་བ་རྣམས་ཀྱི་སོ་སོའི་སྲོག་སྔགས་དང་བདུད་རྩི་ཆོས་སྨན་གྱི་རིགས་སྣ་ཚོགས།སངས་རྒྱས་ཀྱི་འཕེལ་གདོང་འཁྲུལ་བྲལ།ལྷའི་བླ་རྡོ་དུང་དཀར།མིའི་བླ་རྡོ་གཡུ།ཀླུའི་བླ་རྡོ་ཆུ་ཤེལ།གནོད་སྦྱིན་གྱི་བླ་རྡོ་གཟུ་མཆོང་སྤུར་ལེན་ཤེལ།གཏེར་རྡོ་སྣ་ཚོགས།དར་ཟབ་སྣ་ཚོགས།སྨན་སྣ་བཟང་དྲུགབྱ་རྒྱུད་བུམ་རྫས་ཉེར་ལྔ།ཀླུ་སྨན་བཟང་པོ་ཤིང་འབྲས་སྣ་ཚོགས།ཙན་ཏན་སོགས་དྲི་ལྡན་ཤིང་སྣ་དུ་མ།མེ་ཏོག་དང་ཤིང་ལོ་སྣ་ཚོགས།རྒྱ་གར་བྱང་ཆུབ་ཤིང་གི་ལོ་མ་དང་འབྲས་བུ།འབྲུ་རིགས་སྣ་ལྔ་དཀར་གསུམ་མངར་གསུམ་སོགས་གང་འཛོམས་ཕྱོགས་བསྒྲིགས།གནས་ཆེན་སོགས་ཀྱི་ས་སྣ་ཆུ་སྣ།སྡེ་དགེ་རྒྱལ་པོས་སྐུ་རིང་ལྔ་ལ་སྒྲུབ་པའི་རིན་ཆེན་རིལ་བུ་བཅས་བཞུགས་པས།རྩ་གཞུང་ལས།གཏེར་བུམ་འདི་ཡུལ་དབུས་འཕན་བཟང་ལ་སྦས་ན་ཡུལ་ཕྱོགས་ཐམས་ཅན་ཕན་པའི་རྟེན་འབྲེལ་བླ་ན་མེད་པ།ཁང་བའི་དབུས་སུ་སྦས་ན་གནས་ཁང་བཀྲ་ཤིས་ལོངས་སྤྱོད་འཕེལ་བར་འགྱུར་པ།ཐབ་ཀའི་དཀྱིལ་དུ་སྦས་ན་ཟས་ནོར་ལོངས་སྤྱོད་འདུ་བར་འགྱུར་བ།ཞིང་ས་བཟང་པོར་སྦས་ན་ལོ་ཏོག་ཐམས་ཅད་ཕུན་སུམ་ཚོགས་ཞིང་སད་སེར་སྲུང་བར་འགྱུར་པ།ཆུ་མིག་བཟང་པོར་སྦས་ན་ཆུ་ཀློང་རྒྱས་ཤིང་ཆར་ཆུ་དུས་སུ་འབེབ་པ་སོགས་བྱིན་རླབས་ཀྱི་ཚན་ཁ་མ་ཉམས་པ་དང་།གནས་བཞི་དགོན་བསམ་འཕེལ་ནོར་བུའི་གླིང་གི་གནས་བཞི་གྲུབ་དབང༧བློ་བཟང་འཇིགས་མེད་དར་རྒྱས་རྒྱ་མཚོ་དཔལ་བཟང་པོའི་གནང་པའི་རྟེན་འདུས་རིལ་བུ་སྟེ།སློབ་དཔོན་རིན་པོ་ཆེའི་ཆོས་གོས་ཉི་ཟེར་མ་དང་།མཁའ་འགྲོ་ཡེ་ཤེས་མཚོ་རྒྱལ་གྱི་དབུ་སྒྲོན།ལྷ་ལྕམ་མ་ད་ར་བའི་རཀྟ།མཁན་ཆེན་བོ་ངྷཱི་ས་ཏྭའི་གདུང་རུས།ཇོ་བོ་རྗེ་ཨ་ཏི་ཤའི་གདུང་ཙྪ།མ་ཅིག་ལབ་ཀྱི་སྒྲོན་མེའི་རུས་རྒྱན།འགྲོ་མགོན་ཆོས་རྒྱལ་འཕགས་པ་གཙོས་ས་སྐྱ་གོང་མ་རྣམ་ལྔའི་གདུང་རུས་དང་ན་བཟའ།ཨོ་རྒྱན་རིན་པོ་ཆེས་བསམ་ཡས་འཆིམས་ཕུ་བཞེངས་པའི་འཛམ་གླིང་གི་གཏེར་རྫས་དང་ས་སྣ་ཆུ་སྣ།རྒྱ་གར་གྲུབ་ཆེན་ཕ་དམ་པས་འཛམ་པོ་གླིང་ལ་ལན་གསུམ་བསྐོར་བའི་ཕྱག་མཁར་གྱི་ཚར་བུ་དང་ས་སྣ་ཆུ་སྣ།ལྷ་སའི་དགའ་ལྡན་རྣམ་པར་རྒྱལ་བའི་གླིང་ཞིག་གསོའི་སྐབས་ཀྱི་རྟེན་འདུས་ཕྱོགས་བསྡུས།མདོར་ན་རྒྱ་བོད་བལ་གསུམ་གྱི་རྟེན་འདུས་དང་ས་སྣ་ཆུ་སྣ།གཏེར་སྟོན་བརྒྱ་རྩའི་གཏེར་རྫས་རིང་བསྲེལ།གྲུབ་མཐའ་རུས་མེད་ཀྱི་བསྟན་འཛིན་སྐྱེས་བུ་དམ་པ་མང་པོའི་གདུང་ཙྪ་རིང་བསྲེལ་ན་བཟའ།མྱོང་གྲོལ་ཁྱད་འཕགས་ཁུངས་བཙན་བཅས་བཞུགས་སོ།ཁྱད་པར་དུ་གནས་བཞི་གྲུབ་དབང་ལྔ་བ་རིན་པོ་ཆེ་ཆོས་དབྱངས་རང་བྱུང་རྡོ་རྗེ་སྐུ་རིང་ལ་མཛོད་དགེ་གླིང་དཀར་སྟོད་ཅེས་གྲགས་པའི་ཡུལ་ཕྱོགས་སུ་གདན་ས་ཆེན་པོ་གནས་བཞི་དགོན་བསམ་འཕེལ་ནོར་བུའི་གླིང་དང་།གངས་ཅན་ཡུལ་སྐྱོང་རྨ་རྒྱལ་སྦོམ་རའི་ཉེ་འདབས་སུ་རབ་བྱུང་བཅུ་དྲུག་པའི་ལོ་རབས་བརྒྱད་ཅུའི་དུས་མགོར་སྐུ་དངོས་སུ་ཕྱག་བཏབ་པའི་གནས་བཞི་དགོན་པདྨ་མདོ་སྔགས་གླིང་།ཡེ་ཤེས་ཀྱི་མཁའ་འགྲོ་མ་ལྷ་ལྕམ་དབང་མོའི་གདན་ས་བཙུན་མོའི་ཞིང་ཁམས་སུ་ངོ་མཚར་བདེ་སྟོང་ཐར་ལམ་གླིང་སོགས་གྲྭ་ས་གསུམ་དང་།མཚོ་སྔོན་ཀ་ཀྱཱ་དགོན་གསང་སྔགས་ཐེག་ཆེན་ཆོས་འཁོར་གླིང་གི་ལྷ་ཁང་དང་།ཚོགས་ཆེན་འདུ་ཁང་།གཙུག་ལག་ཁང་།མཆོད་རྟེན་སྣ་ཚོགས་བཅུ་ཕྲགམཚོ་སྔོན།ཀན་སུའུ།སི་ཁྲོན་སོགས་ཞིང་ཆེན་གསུམ་གྱི་མངའ་ཁུངས་གནས་མཆོག་ཏུ་ལབ་ཙེ་དང་དཔལ་མཁར་ཉིས་བརྒྱ་ལྷག་ཙམ་བཞེངས་སྐབས་སུ་རྟེན་རྫས་གཟུངས་འཇུག་ཕྱོགས་བསྒྲིགས་སོགས་རྣམ་གྲངས་ལ་བྱེ་བ་སུམ་ཅུ་སོ་བདུན་དུ་གྲགས་པའི་དཔལ་ལྡན་ས་སྐྱ་པའི་རྟེན་སྒམ་དང་།རྩེ་པོ་ཏཱ་ལའི་རྟེན་སྒམ།སྐུ་འབུམ་བྱམས་པ་གླིང་གི་རྟེན་སྒམ།བླ་བྲང་བཀྲ་ཤིས་འཁྱིལ་གྱི་རྟེན་སྒམ།ཁྱད་པར་དུ་ཉག་ལ་བདུད་འདུལ་ཀརྨ་བ་རྒྱལ་སྲས་པད་མ་དབང་གྲགས་དང་ཆབ་མདོའི་ཞི་བ་ལྷ་གཉིས་ཀྱིས་སྐུ་ཚེ་གང་པོར་བསྡུས་པའི་རྟེན་སྒམ་སོགས་ལས་བསྡུས་པའི་རྟེན་རྫས་གྲངས་ལས་འདས་པ་སོགས་དང་།ཨ་མདོའི་ཙོང་ཁ་རི་བོའི་བཀྲ་ཤིས་གླིང་གའི་བྱང་ཆུབ་མཆོད་རྟེན་གཟུངས་གཞུགས་རྟེན་འདུས་མྱོང་གྲོལ་ཁྱད་འཕགས།གནས་བཞི་གྲུབ་དབང་རིན་པོ་ཆེའི་གདན་ས་བསམ་འཕེལ་ནོར་བུའི་གླིང་གི་མྱོང་གྲོལ་ཁྱད་འཕགས།རྒྱལ་དབང་ཐམས་ཅད་མཁྱེན་པ་གོང་ས་སྐྱབས་མགོན་བཅུ་བཞི་བའི་རྟེན་འདུས་སྣ་ཚོགས།བྱ་ཁྱུང་གསེར་གདུང་གི་བདུད་རྩིའི་རིལ་བུ།གཡང་རྫས་དཔལ་ཆེན་རིལ་བུ།རྭ་སྒྲེང་ཤུག་པ།དགའ་ལྡན་མཁན་པ།ནུལ་བསང་སྣ་ཚོགས།བདུག་རྫས་སྣ་བསྡུས།གསེར་དངུལ་ཟངས་གསུམ་གྱི་གཏེར་རྫས་སྣ་ཚོགས་སོགས་རིན་ཆེན་བརྒྱ་ཕྲག་མང་པོའི་ཕྱེ་མ་དང་།སྨན་སྣ་བརྒྱ་ཕྲག་བཅས་ལ་འབྲེལ་བའི་རིང་བསྲེལ།དགུ་རོང་སྣ་ཚོགས་རྡོ་རྗེ་རང་གྲོལ་སོགས་ཀྱིས་འཛམ་གླིང་གི་རྟེན་འདུས་རྣམས་ཕྱོགས་གཅིག་ཏུ་བསྡུས་པའི་ཕྱོགས་བཅུའི་ཚེ་སྒྲུབ་རིལ་བུ་འགངས་ཅན།འཛམ་གླིང་གི་གནས་ཆེན་ཡོངས་ཀྱི་ས་ཆུའི་འབྱུང་བཅུད་རྣམས་ཕྱོགས་གཅིག་ཏུ་བསྡུས་པ་དང་གྲུབ་ཆེན་ཐང་སྟོང་རྒྱལ་པོས་འཛམ་གླིང་ལ་ལན་གསུམ་བསྐོར་པའི་ས་ཆུའི་འབྱུང་བཅུད་སོགས་རྒྱ་གར་འཕགས་ཡུལ་མན་ཆད་ནས།སྟོད་མངའ་རིས་སྐོར་གསུམ།བར་དབུས་གཙང་རུ་བཞི།སྨད་མདོ་ཁམས་སྒང་དྲུགརྒྱ་ནག་རི་བོ་རྩེ་ལྔ།དཔལ་རི་རྩེ་དགུ།རི་བོ་གྲུ་འཛིན།གླིང་ཆེན་འགྱིངས་རི་སོགས་ལ་གནས་སྐོར་དུ་འགྲིམ་པའི་སྐབས་སུ་སྤྱན་དྲངས་ཤིང་རྒྱ་བལ་བོད་གསུམ་དང་།འཛམ་པོ་གླིང་གི་ཡུལ་གྲུ་ཆེན་པོ་མཐའ་དག་ན་ངོ་མཚར་རྟེན་འདུས་འགངས་ཅན་བཞུགས་ཚད་སོགས་འཛམ་པོ་གླིང་ན་བཞུགས་པའི་རྟེན་འདུས་རིལ་བུ་སྣ་ཚོགས་རྣམ་གྲངས་བྱེ་བ་དུང་ཕྱིར་མང་པོ་བཞུགས་པར་གྲགས་པ་ལས་མ་འདས་སོ།།།།